Stasiùn de Löa

A stasiùn de Löa (scrìtu staçión de Lêua in zenéze, stazione di Loano in italiàn) a l'è ina stasiùn feruviaria ch'a se tröva lungu a feruvìa Zéna-Vintimìggia, drovìa a partì da-u 1872, ch'a l'è a-u servìssiu du cumǜn de Löa, in-ta pruvinsa de Savùna.

 Stoja 
A stasiùn de Löa a l'è intrâ in funsiùn du 1872. U fabricòn pe-i viagiatùi ch'u se végghe a-a giurnâ d'ancö u l'è stêtu custruìu du 1936 sciǜ prugèttu du Roberto Narducci, pe ina spêza de 600.000 franchi. A sti travaggi lì i remuntan ascì a custrusiùn di bagni e du mazaghìn pe-e mersi, cuscì cumme de banchine.

 Inpianti 
U fabricòu pe-i viagiatùi u remunta a-u 1936, fêtu insemme a-a duggia culissa tra-a stasiùn d'Arbenga e sta chì. Isâ sciǜ tréi livélli, sta custrusiùn a g'ha a-u ciàn terén i servissi a-i viagiatùi e di lucali técnici, mentre in-te quélli de d'âtu u gh'è di sciti pe quélli ch'i ghe travaggian. De pocu ciǜ a punénte u se tröva a custrusiùn di bagni mentre, faciòn sciü-a culissa de munte, u gh'è ancùn u mazaghìn pe-e mersi, d'ancö seròn.

A-a giurnâ d'ancö, in-ta stasiùn u gh'è ciü sulu che dùe culisse, döveê üna pe diresiùn, mentre a l'inprinsìpiu u ghe n'êa ascì üna in-tu mezzu fra de ste lì e üna trunca, a munte de âtre.

Segundu a clascìfica de RFI a stasiùn de Löa a l'è ina stasiùn de categurìa "d'argentu".

 Muvimentu 
In-ta stasiùn de Löa u se ghe fèrma tütti i trêni regiunâli ch'i ghe pàssan, ciǜ che ina cùbbia de trêni InterCity a-u giurnu in-te l'âta stagiùn.

Tütte e funsiùi e i énti da stasiùn i sun guernê da 'n Apparato Centrale Elettrico ad Itinerari (ACEI) ch'u l'è intròn in funsiùn a-i 27 d'utùbre du 2014.

 Interscangi 
  Curiere TPL Linea du trasportu pübblicu lucâle da pruvinsa de Savùna
  Tascì

 Galerìa de imàgini 

 Notte 

 Âtri prugètti 

Categorîa:Löa
Löa